Miroslav Klose
Miroslav Josef Klose je bivši njemački profesionalni nogometaš. Igrao je na poziciji napadača. Od 2001. do 2014. bio je član reprezentacije Njemačke. Sa 71 golom trenutno je najbolji strijelac njemačke reprezentacije u njenoj historiji. Na SP-u 2006. na domaćem terenu osvojio je "Zlatnu kopačku" s 5 golova, a isto toliko ih je postigao i 4 godine ranije. Tome je dodao 4 gola na SP-u 2010. i još 2 2014. te je tako postao najbolji strijelac u historiji svjetskih prvenstava sa 16 golova, prestigavši Ronalda za 1 gol. Upisavši se u strijelce na SP-u 2014, Klose se izjednačio s Peleom i Uweom Seelerom po tome što je uspio dati gol na 4 svjetska prvenstva. Također je jedan od samo trojice nogometaša koji su postigli najmanje 5 golova na dvama svjetskim prvenstvima; taj rekord dijeli s Peruancem Teófilom Cubillasom i kolegom iz reprezentacije, Thomasom Müllerom, a jedini je koji je postigao najmanje 4 gola na trima različitim turnirima i igrao u 4 uzastopna polufinala Svjetskih prvenstava. Gotovo je nevjerovatna činjenica da njemačka reprezentacija nikad nije izgubila utakmicu u kojoj je Klose bio strijelac. Četiri sedmice nakon što je s Njemačkom osvojio SP 2014. objavio je da se povlači iz reprezentacije.